钦定古今图书集成/明伦汇编/交谊典/第054卷 > 《陪永州崔使君游䜩南池序》柳宗元
## 钦定古今图书集成/明伦汇编/交谊典/第054卷 > 《陪永州崔使君游䜩南池序》柳宗元

“零陵城南，环以群山，延以林麓，其崖谷之委会，则泓然为池，湾然为溪。其上多枫柟竹箭、哀鸣之禽，其下
多芡芰蒲蕖、腾波之鱼，韬涵太虚，澹滟间里，诚游观
之佳丽者巳。”崔公既来，其政宽以肆，其风和以廉，既
乐其人，又乐其身。于暮之春，征贤合姻，登舟于兹水
之津。连山倒垂，万象在下，浮空泛景，荡若无外，横碧
“落以中贯，陵太虚而径度。羽觞飞翔，匏竹激越。熙然
而歌，婆然而舞，持颐而笑，瞪目而倨，不知日之将暮。
则于向之物者，可谓无负矣。昔之人知乐之不可常，
会之不可必也，当欢而悲者有之。况公之理行宜去，
受厚锡。而席之贤者，率皆在官蒙泽，方将脱鳞介，生
羽翮，夫岂沬趄湘中，为憔悴客耶？”余既委废于世，恒
得与是山水为伍，而悼兹会不可再也，故为文志之。